‘Torna la mancomunitat d’Alfara de Carles, Roquetes i Tortosa. Posem lo retrovisor’, per Núria Menasanch i Martí.
Recta final de les obres de la llar d’infants de Roquetes.
Recta final de les obres de la futura llar d’infants municipal “La Caramella” de Roquetes. Un cop tancat l’edifici i completat el pis, les actuacions se centren ara en la coberta, la façana i l’interior. En concret, es treballa en impermeabilitzar de la teulada, el revestiment d’obra vista i la pavimentació de l’interior. L’objectiu és que les obres estiguin finalitzades per aquest proper curs escolar. La nova llar disposarà d’una superfície total de 800 metres quadrats i oferirà 41 places. Seran 8 per als alumnes de I-0, 13 per I-1 i 20 per a I-2. En aquest últim curs el servei escolar serà gratuït, a partir de la subvenció del Departament d’Educació. El projecte té un cost de gairebé 850.000 euros. La meitat s’ha finançat amb una subvenció dels fons europeus Next Generation.
La nova llar d’infants de Roquetes entrarà en funcionament al setembre.
Les obres de construcció de la nova llar d’infants “La Caramella” de Roquetes avancen segons la previsió. L’alcalde, Ivan Garcia, acompanyat de diversos membres de la corporació han pogut comprovar l’estat d’execució dels treballs, que es troben en la fase d’estructura de l’edifici. L’equipament comptarà amb un edifici d’una planta de 400 metres quadrats, on s’ubicaran tres aules, una per cada franja d’edat. Alhora, també hi haurà una sala polivalent, una cuina, una sala de direcció i àmplies zones de pati. L’entrada en funcionament de la nova llar d’infants de Roquetes està prevista per al pròxim mes de setembre i oferirà un total de 41 places. El projecte tindrà un cost total de 850.000 euros, dels quals se’n finançaran 418.000 euros amb els fons europeus Next Generation.
Roquetes celebra l’obertura de la nova llar d’infants ‘La Caramella’.
Una estrena per a la posteritat. Roquetes ha celebrat aquest dissabte 28 de setembre l’obertura de la nova llar d’infants municipal ‘La Caramella’, en un dia de celebració i de festa. Infants, famílies i centenars de veïns i veïnes de la ciutat han pogut entrar i gaudir per primer cop d’unes instal·lacions modernes, funcionals i àmplies, que destaquen per la seva claror i lluminositat, a més d’estar dotades d’un extens equipament i envoltades d’espai verd. L’acte ha comptat amb una jornada de portes obertes per veure el nou centre d’educació pública del municipi per a nens i nenes de 0 a 3 anys. A la vegada, s’ha realitzat el descobriment de la placa i la tallada de cinta inaugural, a càrrec de l’alcalde de Roquetes, Ivan Garcia, i la regidora de Servei a les Persones, Cinta Garcia. Els han acompanyat el regidor d’Educació, Sisco Ollé; la directora de la llar, Llúcia Solé; la resta de membres de la corporació municipal; pubilles i hereus; i el president del Consell Comarcal del Baix Ebre, Antoni Gilabert; entre d’altres personalitats. Emocions a flor de pell en un “dia històric” Les emocions a flor de pell han sobrevolat tota la jornada. Així s’ha desprès del discurs de l’alcalde de Roquetes, Ivan Garcia, parlant des del sentiment en un “dia històric”, ha afirmat, després de culminar un projecte “creat amb tot l’amor i ganes”, i finalitzat amb un temps rècord de construcció de cinc mesos. Alhora, definint La Caramella com un “espai emblemàtic” del terme municipal, el batlle roquetenc ha anat desgranant una comparativa entre les gotes de pluja que la formen, i tot l’equip humà, tècnic, institucions i empresa que han pres part en la construcció de l’escola bressol, elogiant-ne la “gran feina i implicació”. “Els infants que en gaudiran són el fruit d’aquesta aigua. Volem que generin un futur encoratjador a la ciutat”, ha afirmat Garcia, tot llençant un agraïment molt especial “a les famílies”, per la seva aposta decidida pel centre. “Un somni fet realitat” Al seu torn, la regidora de Servei a les Persones de Roquetes, Cinta Garcia, ha posat en valor el fet de poder “dotar d’un nou servei a la ciutadania”. “La ciutat es troba en creixement, i era necessària una llar d’infants”, ha manifestat, sense amagar “la felicitat i orgull d’haver superat aquest repte”. “Serà un espai on els infants podran gaudir i tindran vivències molt boniques. És un somni fet realitat”, ha subratllat. Les primeres joguines, obra de l’Associació de Dones de Roquetes L’acte d’inauguració ha servit així mateix per dur a terme el lliurament de joguines de roba cosides per membres de l’Associació de Dones de Roquetes. Totes elles, encapçalades per la seva presidenta, Inma Vilaubí, han realitzat l’entrega a l’aula polivalent, on les peces i figures ja esperen als nens i nenes per al primer dia de classe. Les dones que han participat de la seva confecció de forma altruista han estat Mari Carme Baset, Rosa Maria Rodríguez, Maria José Martínez, Pepi Arbona, Mari Carmen Curto, Ana Maigí, Maria Carmen Agramunt, Pepita Ortí, Mari Carmen Ferrando, Pepita Bosch, Pilar Valladares, Pilar Tafalla, Dolors Curto, Dolors Zaragoza, Trini Garcia i Pili Curto. Un recinte de 800 metres quadrats La nova llar d’infants municipal ‘La Caramella’ disposa d’un recinte amb 800 metres quadrats de superfície. L’edifici principal, d’una planta, té 400 metres quadrats i compta amb tres aules, una per cada franja d’edat. Alhora, també alberga una sala polivalent, una cuina, una sala de direcció, la recepció i un gran pati. El projecte ha tingut un cost total de 889.802,46 euros, dels quals se n’han finançat 418.000 euros gràcies a una subvenció de fons Next Generation de la Unió Europea, obtinguda per l’Ajuntament. Dilluns, inici amb les 41 places cobertes L’entrada en funcionament de la nova llar d’infants ‘La Caramella’ es produirà aquest mateix dilluns 30 de setembre, amb la totalitat de les 41 places disponibles cobertes, dels cursos d’I0, I1 i I2. De la mateixa manera, l’arrencada de l’activitat al centre suposa la creació de set nous llocs de treball fixes a la ciutat –el de la directora, les quatre educadores, l’administrativa i la netejadora–, que acompanyaran els més petits en el seu creixement i desenvolupament durant la primera etapa de la vida, i s’encarregaran de pilotar un projecte que ja és una realitat a Roquetes.
Entra en funcionament la nova llar d’infants ‘La Caramella’ de Roquetes amb 41 places.
La nova llar d'infants municipal La Caramella de Roquetes ja és una realitat després que aquest dilluns hagi entrat en funcionament. Fins a 41 xiquets i xiquetes es beneficiaran d'aquest nou servei de què disposa d'un recinte amb 800 metres quadrats de superfície. Des del consistori han celebrat durant l'acte d'inauguració la celeritat amb la qual s'ha dut a terme l'obra. A més, l'alcalde de Roquetes, Ivan Garcia, ha explicat que és una fita històrica per a la ciutat el fet de poder disposar d'una llar d'infants. En l'acte d'inauguració, l'Associació de Dones de Roquetes ha fet el lliurament de joguines de roba cosides per diferents membres.
Roquetes inaugura la nova llar d'infants municipal 'La Caramella'.
Després de mesos d'obres, Roquetes ha obert les portes de la nova llar d'infants municipal "La Caramella", un projecte esperat a la ciutat. El nou edifici combina espais a l'aire lliure i aules dotades de material per als més petits, com aquestes joguines de tela fetes a mà per l'Associació de Dones de Roquetes. Segons l'alcalde, Ivan Garcia, l'edifici s'ha fet amb molt d'amor, pensant sempre en els més petits. Aquest nou equipament cobrirà una necessitat per a la població, que amb 8.000 habitants encara no disposava de llar d'infants pública. L'obra s'ha completat en només cinc mesos, i 41 famílies han confiat en aquest nou servei. Segons la regidora de Servei a les Persones, Cinta Garcia, la llar d'infants és un somni fet realitat. Aquest dilluns, 'La Caramella' obrirà les portes, amb dos objectius clars, educar i cuidar els més petits, així com també vetllar pel seu futur.
L’exili interior de Marina Daufí, mestra republicana i última columnista d’El Poble.
Primer reportatge de la nova sèrie que recupera la memòria de la redactora més prestigiosa d'El Pueblo, directora de l'escola de Roquetes, i referent feminista de les esquerres tortosines durant la Segona República i la Guerra Civil.
Roquetes es lleparà els dits aquest dissabte amb la primera edició del GastroCaça.
Inici de la quinta temporada a l’elit del Club Volei Roquetes.
Ebre Sports: Diari Digital esportiu de les Terres de l'Ebre
Un documental sobre el conflicte basc inaugura la Mostra de Cinema FRONT.
El documental basc “Que se sàpiga” ha donat el tret de sortida a la cinquena edició de FRONT, la Mostra Internacional de Cinema de Conflicte i Pau. El film és va projectar als OCINE de Roquetes amb la presència del seu director, Ander Iriarte, després de passar pel Festival de Cinema de Sant Sebastià. Iriarte va explicar que la pel·lícula tracta sobre la tortura al País Basc a partir d’una història familiar. Sota el lema “Aixafem el feixisme”, FRONT projectarà una quinzena de films de ficció i documentals fins al proper 5 d’octubre, als cinemes de Roquetes. S’abordaran temes com la memòria democràtica, la revolució russa, la guerra freda o les migracions. El codirector de FRONT, Oriol Gracià, va recordar l’objectiu de la mostra. FRONT inclou dues taules de pensament. La també codirectora de FRONT, Elisenda Trilla, va explicar que una d’elles tindrà lloc el darrer dia de la mostra i de la projecció del film “Ambulance”, amb la participació de la periodista de TV3, Txell Freixas, i la directora de la Mostra de Cinema Àrab, Txell Bragulat. Aquest mateix divendres 27 de setembre, a les 20:30, s’ha programat una projecció a la fresca gratuïta de “La llegenda de l’escanyapobres”, a l’Hort de Crüells de Roquetes.